open-index/open-wikipedia-markdown huggingface dataset:
Milan Jelić

**Milan Jelić** (rođen 26. marta 1956. u Modriči, preminuo 30. septembra 2007. u Doboju) bio je  predsjednik Republike Srpske.

Ekonomski fakultet završio je u Subotici, a postdiplomske studije na Ekonomskom fakultetu u Banjoj Luci gdje je i magistrirao a potom odbranio doktorsku disertaciju  na temu "Problemi i modaliteti organizaciono-upravljačke transformacije preduzeća u tranziciji”. Od oktobra 2003. u svojstvu docenta predaje Menadžment na Tehnološkom fakultetu u Zvorniku a od 2004. isti predmet na Ekonomskom fakultetu u Banjoj Luci. U 2002. zajedno s Živanom Živkovićem i Nemanjom Popovićem objavio je "Osnove menadžmenta", a u 2003. sa istim autorima knjigu "Upravljanje istraživanjem i razvojem". 2004. zajedno sa profesorima Živkovićem, Popovićem i Šefikom Muhićem objavio knjigu "Strategijski menadžment".

Milan Jelić je obavljao niz funkcija: generalni direktor preduzeća "8 Septembar" u Modriči, te generalni direktor Rafinerije ulja Modriča. Od oktobra 2006. do smrti vršio funkciju predsjednika Republike Srpske i predsjednika Nogometnog saveza BiH.

U više navrata za svoj rad nagrađivan je priznanjem Menadžera godine u Republici Srpskoj za 2002, te menadžera decenije u BiH u 2003. Preminuo je 30. septembra 2007.

## Djela 
*"Osnove menadžmenta" (2002)
*"Upravljanje istraživanjem i razvojem" (2003)
*"Strategijski menadžment" (2004)

## Reference 
Kategorija:Rođeni 1956.
Kategorija:Umrli 2007.
Kategorija:Biografije, Modriča
Kategorija:Bosanskohercegovački političari
Kategorija:Predsjednici Republike Srpske
Kategorija:Političari Srpske demokratske stranke
Kategorija:Političari Saveza nezavisnih socijaldemokrata
Kategorija:Političari Republike Srpske
Kategorija:Bivši studenti Univerziteta u Banjoj Luci
Kategorija:Bivši studenti Univerziteta u Novom Sadu
Rejhan Demirdžić

**Rejhan Demirdžić** (Sarajevo, 2. januar 1927 – Sarajevo, 22. august 1988) bio je bosanskohercegovački pozorišni, filmski, radijski i televizijski glumac i televizijski scenarist.

## Karijera 
Prvi glumački nastup imao je u sarajevskom Narodnom pozorištu 1943. u predstavi "Lako je muškarcima", mađarskog pisca Pala Barabaša u režiji Lidije Mansvjetove. Glumio je i u pozorištima u Šapcu, Užicu i Nišu u periodu 1945–1955, kada se definitivno vraća u Sarajevo. Bio je veliki majstor glumačkog zanata, glumac koji nije imao svoj fah nego je mogao uspješno glumiti i mangupa i nacističkog oficira i bega i gradskog gospodina. Demirdžić i Rudi Alvađ u zabavnim emisijama Radiotelevizije Sarajevo igrali su veoma popularne likove Uzeira i Mome u okviru humorističke emisije Cik-cak, koja se krajem 1970-ih emitirala svake nedjelje u podne. Ovu emisiju uređivali su timovi scenarista čiji je zadatak bio da osmišljavaju skečeve koje su potom u dramskom studiju Radio Sarajeva snimali najpoznatiji glumci bosanskohercegovačkog teatra. Glumeći Uzeira i Momu izgovarali su riječi nastale perom scenariste Nikole Škrbe, kojima su komentarisali aktuelne događaje i pojave. Bila je to glavna humoristička serija u Bosni i Hercegovini prije pojave Top liste nadrealista.
Momo i Uzeir naziv je kojeg su Sarajlije u svakodnevnom govoru dali neboderima na Marijin Dvoru izgrađenim 1980-ih, koji su bili u vlasništvu privrednog giganta UNIS-a.

Jedan od veoma značajnijih trenutaka u njegovoj karijeri bila je kultna televizijska serija "Karađoz" iz 1969. za koju je zajedno sa Juroslavom Korenićem napisao scenarij. Glumačka ekipa sastojala se od veoma kvalitetnih glumaca: Rejhan Demirdžić glumio je Husametin-bega, Aleksandar Mičić Fistika, Zijah Sokolović Beg-efendiju. Radnja je smještena u Bosni za vrijeme osmanlijske vlast i prikazivala niz šaljivih zgoda čiji je glavni protagonist bio Husametin-beg.
Prethodno je prema Molijerovom komadu "Skapenove spletke" (fr. "Les Fourberies de Scapin", iz 1671.) sa Korenićem napisao "Varalicu Fistika", koje je publika sarajevskog Narodnog pozorišta primila sa neskrivenim simpatijama. U intervjuu za magazin Nada iz 1982. Demirdžić je govoreći o seriji Karađoz izjavio:  

Dobitnik je Šestoaprilske nagrade Grada Sarajeva, koja mu je dodijeljena 1965. godine.
*1967: *Diverzanti*
*1968: *Quo vadis, Živorade?*
*1969: *Neka daleka svjetlost*
*1974: *Derviš i smrt*
*1975: *Sarajevski atentat*
*1975: *Simha*
*1975: *Blago u duvaru*
*1980: *Husinska buna*
*1982: *Miris dunja*
*1982: *Ukazanje Gospe u selu Grabovica*
*1983: *Pismo - glava*
*1988: *Inat*

### TV-serije 
* 1970: *Karađoz*
* 1976: *Porobdžije*
* 1977: *Tale*
* 1982: *Kože*
* 1987: *Zlatna jabuka i devet paunica*

## Nagrade 
* 1965: Šestoaprilska nagrada Grada Sarajeva;

## Reference 
## Vanjski linkovi 
* 
* https://www.discogs.com/artist/1660753-Reihan-Demird%C5%BEi%C4%87

Kategorija:Rođeni 1927.
Kategorija:Umrli 1988.
Kategorija:Biografije, Sarajevo
Kategorija:Bosanskohercegovački glumci
Kategorija:Dobitnici Šestoaprilske nagrade
Kategorija:Jugoslavenski glumci
Kategorija:Bosanskohercegovački scenaristi
Kategorija:Jugoslavenski scenaristi
Helsinki

**Helsinki** (puni finski naziv: Helsingin kaupunki, švedski: Helsingfors) je glavni i najveći grad Finske. Nalazi se u regiji Uusimaa u južnoj Finskoj, na obali Finskog zaliva. Ima populaciju od 1,4 miliona stanovnika, što ga čini najmnogoljudnijim gradom u Finskoj. Helsinki se nalazi 80 kilometara sjeverno od Talina, 400 kilometara sjeveroistočno od Stockholma i 388 kilometara zapadno od Sankt Peterburga. Helsinki ima bliske historijske veze sa ova tri grada.

Gradsko područje Helsinkija uključuje urbano područje Helsinkija, Espoo, Vantaa, Kauniainen i okolna prigradska mjesta. Helsinki je najsjeverniji glavni grad države članice EU. Helsinško gradsko područje je četvrto po veličini na sjeveru Evrope nakon Kopenhagena, Stokholma i Osla. Grad Helsinki je treći grad po veličini na sjeveru Evrope nakon Stokholma i Osla. Helsinki je glavni politički, obrazovni, finansijski, kulturni i istraživački centar Finske. Oko 70 % stranih kompanija koje posluju u Finskoj imaju sjedište u Helsinkiju.

Helsinki je 2009. godine izabran da bude glavni grad svjetskog dizajna za 2012. godinu od strane Međunarodnog vijeća društva industrijskog dizajna. Ovaj grad je bio mjesto XV Olimpijskih igara 1952. godine i 52. Eurosonga 2007. godine. Časopis Monocle je 2011. godine proglasio Helsinki kao najbolji grad za život u svijetu u svom "Indeksu gradova 2011". Informativni ekonomski časopis ga je uvrstio među top deset svjetskih gradova.

## Historija 
Glavni članak: Historija Helsinkija

### Rana historija 
Helsinki je 1550. godine osnovao kralj Švedske Gustav I kao trgovački grad Helsingfors i bio je konkurent hanzeatskom gradu Revalu (današnji Talin). Helsinki je bio malo naselje kojeg je mučilo siromaštvo, ratovi i kuga. Epidemija kuge je pogodila grad 1710. godine. Izgradnjom pomorske tvrđave Sveabord (finski: Viapori, danas poznat kao Suomenlinna) u 18. stoljeću poboljšan je status Helsinkija. Porazom Švedske od Rusije u Finskom ratu 1809. godine, Veliko Vojvodstvo Finska se pripaja Rusiji a grad Helsinki se počinje brže razvijati. Za vrijeme rata, rusi su držali pod opsadom tvrđavu Sveabord, a jedna četvrtina grada je bila uništena u požaru 1808. godine.

## Također pogledajte 
* Općine i gradovi u Finskoj
* Općine i gradovi u Finskoj prema površini
* Općine i gradovi u Finskoj prema broju stanovnika

## Vanjski linkovi 
* Službena stranica

Kategorija:Glavni gradovi evropskih država
Kategorija:Gradovi u Finskoj
*
Bombaj Štampa (album)

***Bombaj Štampa*** je prvi studijski album grupe Bombaj štampa iz 1987. u izdanju diskografske kuće Diskoton. Album je sniman u maju i junu 1987. u studiju "BLAP" u Domu Mladih, Skenderija. Kao gost na albumu, u ulozi pratećeg vokala pojavljuje se Goran Petranović *"Rizo"* pjevač grupe Elvis J. Kurtović & His Meteors. Autori svih pjesama na albumu su Đuro i Nedim Babović, osim pjesme "Mali motorin" koju je napisao Ljubo Kuntarić i "Supermen" koja je obrada grupe Elvis J. Kurtović & His Meteors. Pjesmu "Mrak i ja" napisao je Đuro 1985. godine dok je bio na odsluženju vojnog roka u Osijeku. Promocija albuma kasnila je preko godinu dana, jer je u vrijeme njegovog izlaska Đuro bio angažovan na snimanju filma “Dom za vešanje”. Međutim nakon snimanja grupa u proširenom sastavu, koji je obuhvatao i duhačku sekciju, nastavlja sa koncertima po SFRJ, te učestvuje na turneji “Top liste nadrealista”.

## Spisak pjesama 
# "San ljetnjeg dana"
# "Mrak i ja"
# "Otvorena pjesma Đorđu B."
# "Sally G."
# "Mali motorin"
# "Često poželim da sve zaboravim"
# "Večeras sam sjajan"
# "Điđi-miđi (Patetika)"
# "Supermen"

## Članovi grupe 
* Branko Đurić "Đuro" – vokal, gitara
* Nedim Babović – gitara
* Nedžib Jeleč "Neno" – bas-gitara
* Nikša Bratoš – klavijature
* Ademir Volić "Kufi" – bubnjevi

Kategorija:Albumi iz 1987.
Kategorija:Albumi Bombaj štampe
Kategorija:Debitantski albumi iz 1987.
Alfred Gough

**Alfred Gough** (Alfred Gof) (rođen 1967. godine u Leonardtownu u Marylandu) jeste američki scenarist i producent.

Alfred Gough III se rodio i odrastao u Leonardtownu. Tu je i završio St. Mary’s Ryken High School srednju školu 1985. godine.

Sa svojim partnerom Milesom Millarom, napisao je scenarij za filmove Jackiea Chana, kao što su *Shanghai Noon* i *Shanghai Knights*. Par je također radio na nekoliko projekata na teme superheroja. Oni su stvorili i producirali TV seriju *Smallville* na WB Televizijskoj Mreži, te su radili i na scenariju za film *Spider-Man 2*. Njihov najnoviji posao vezan je za prvi film o *Iron Man-u*.

## Reference 
Kategorija:Rođeni 1967.
Kategorija:Američki filmski producenti
Kategorija:Američki scenaristi
Kategorija:Smallville
Miles Millar

mini|Miles Millar|229x229piksel
**Miles Millar, rođen 1970.,** jeste scenarist i producent. Sa svojim partnerom Alfred Goughom, napisao je scenarije za filmove Jackiea Chana, kao što su *Shanghai Noon* i *Shanghai Knights*. Njih dvojica su, također, radili na nekoliko filmova o super-junaci. Kreirali su i producirali TV seriju *Smallville* WB Televizijskoj Mreži, te učestvovali u stvaranju scenarija za film *Spider-Man 2*, te za film *Iron Man*.

## Reference 
## Vanjski linkovi 
* http://www.hollywoodreporter.com/hr/content_display/television/news/e3i1773b9d1d4828bb02138ff5e2ccbebb5

Kategorija:Američki scenaristi
Kategorija:Smallville
Svjetsko prvenstvo u nogometu

thumb|desno|upright=2|Države učesnice SP i njihovi najbolji rezultati
**Svjetsko prvenstvo u nogometu** održava se svake četvrte godine. Do Svjetskog prvenstva 2022. na turniru su učestvovale 32 reprezentacije, od kojih su najbrojnije ekipe iz Evrope, zatim iz Afrike, Azije, Južne Amerike, Sjeverne i Srednje Amerike s Karibima te iz Okeanije.

Prvo Svjetsko prvenstvo održano je 1930. u Urugvaju, a pobijedila je domaća ekipa, porazivši u finalnoj utakmici Argentinu sa 4–2. Osoba koja je najzaslužnija za pokretanje svjetskog prvenstva u nogometu je francuz Jules Rimet. Po njemu je 1950. nazvana titula koja se tada dodijeljivala pobjedniku; Kup "Jules Rimet" - zlatni pehar težine 1,8 kilograma, izrađen od čistog zlata. Brazil je 1970. kao trostruki osvajač dobio taj trofej u trajno vlasništvo, ali su ga imali samo do 1983. kada je ukraden i do danas nije pronađen.
Godine 1971. predstavljen je novi pehar, napravljen od 18 karatnog zlata. Ovaj pehar visine 36&nbsp;cm i težine 5&nbsp;kg, djelo italijanskog dizajnera Silvia Gazzaninija, procijenjen je na više od 10 miliona dolara. Pobjednik svakog svjetskog prvenstva dobija u trajno vlasništvo identičnu pozlaćenu repliku, čija izrada košta približno 50.000 dolara.

## Pobjednici SP kroz historiju 
### Napomene 
## Statistike Svjetskih prvenstava 
### Gledaoci 
### Osvajači 
### Reprezentacije učesnice SP 
### Lista strijelaca 
## Reference 
## Vanjski linkovi 
* Svjetsko prvenstvo u nogometu na zvaničnoj stranici FIFA-e 
* Svjetsko prvenstvo u nogometu na rsssf.com

*
Kategorija:FIFA takmičenja
Nogomet
Žabljak (rijeka)

**Žabljak** je rijeka u Livanjskom polju, u jugozapadnom dijelu Bosne i Hercegovine, u neposrednoj blizini grada Livna. Njen tok dug je četiri kilometra, a svojim najvećim dijelom protiče kroz istoimeno livanjsko prigradsko naselje. Žabljak se nekad u dijelu polja ispod livanjskih sela Suhača i Prisap sjedinjavao sa rijekama Sturbom i Bistricom  u rijeku Plovuču, koja je dalje tekla ravninom Livanjskog polja do sela Ćaića i tamošnjih ponora u podnožju planine Dinare. U novije vrijeme vode ovih rijeka sistemom kanala odvode se u retenciju "Lipa", odnosno akumulaciju Buško jezero.

## Literatura 
* Marković Đ. Jovan, *Enciklopedijski geografski leksikon Jugoslavije*, 

Kategorija:Livno
Kategorija:Rijeke u Bosni i Hercegovini
Kefir

mini|Domaći kefir u tegli
mini|Grumenčići kefira
**Kefir** (na turskom "köpürmek" = "pjeniti se") je gusti tečni mliječni napitak koji se sastoji od ugljene kiseline i etil alkohola i koji potiče sa Kavkaza. Također postoji kefir sa vodom koji za vrenje koristi šećer.

Mliječni kefir nastaje tako što se u kravlje, ovčije ili kozje mlijeko stave grumenčići kefira, simbioze od bakterija mliječne kiseline, streptokoka, mikrokoka i gljivica i tako ostave jedan do dva dana. Pri tome se mlijeko fermentira. Optimalna temperatura je od 10&nbsp;°C do 25&nbsp;°C. Sadržaj alkohola može varirati od 0,2 do maksimalno 2 stepena. Masti i proteini odgovaraju sastavu mlijeka koje se koristi. Takav kremasti napitak ima kiselkast ukus.

Grumenčići kefira, "gljive", mogu narasti kao orah ali nije neobično da budu veliki i kao pesnica, gumene su konzistencije i sastoje se od proteina, masti i polisaharida koje proizvode različite bakterije. Ti grumenčići se razmnožavaju vremenom i udvostruče masu za 14 dana. Suvišni grumenčići kefira se mogu osušeni ili zamrznuti sačuvati i dati nekom drugom. Grumenčići kefira ne smiju dugo stajati u dodiru sa metalima, ali nije problem ako se promiješa sa kašikom od plemenitog čelika.

Za industrijski proizveden kefir se obično ne koriste "gljivice" nego hmelj i specijalno odabrane kulture bakterija koje ne odgovaraju kompleksnoj mikroflori prirodnog kefira, da bi tako dobijeni napitak zadržao isti ukus. Drugi razlog zašto se ne koriste prirodne "gljivice" kefira je što se pri skladištenju oslobađa ugljendioksid što može da izazove eksploziju u pakovanju. Tradicionalni kefir sadrži mikrofloru koja se prilagođava sredini, na primjer mijenja se sa godišnjim dobima.

## Sastav mliječnog kefira 
* Mikroorganizmi: mliječna kiselina i gljivice
* Sastojci nastali vrenjem: ugljena kiselina i etil alkohol
* Hranjivi sastojci: proteini i polisaharidi
* Vitamini: vitamin A, vitamin B1, vitamin B2, vitamin B6, vitamin B12, vitamin D, niacin
* Minerali: kalcijum, željezo, jod
* Voda

## Povoljan utjecaj na zdravlje 
Mliječni kefir ima između ostalog sljedeće povoljne utjecaje na zdravlje:
* reguliše krvni pritisak
* antibiotičko dejstvo i ublažava upale
* pozitivan utjecaj na maligna oboljenja (rak)
* pozitivan utjecaj na imuni sistem

Postoje svjedočenja o sljedećim znacima ozdravljenja:
* upala želuca, crijeva, proliv i zatvor
* oboljenja jetre, bubrega i žuča
* unutarnji i vanjski čirevi
* usporava razvoj metastaze

## Reference 
Kategorija:Mliječni proizvodi
Interpol (grupa)

**Interpol** je njujorški indie-rock sastav formiran 1998. Njihov debitantski album pod nazivom *Turn on the Bright Lights* bio je ogroman favorit kritike, a nasljednik *Antics* velik uspjeh, kako kod kritike, tako i kod šire publike.

Interpol čine Paul Banks (vokal, gitara), Carlos Dengler na basu i klavijaturama, Sam Fogarino na bubnjevima i Daniel Kessler na gitari.

Njihov zvuk je "mračna" mješavina dugih, melodičnih bas-dionica ispresijecanih kratkim gitarskim rifovima. Interpol često povezuju s grupom Joy Division, na koju podsjećaju ozbiljnom muzikom i kompliciranim, često zbunjujućim tekstovima. Taj zvuk je pogotovo očit na prvijencu *Turn on the Bright Lights*, dok je *Antics* donio puniji, mnogo samouvjereniji zvuk.

Sastav je nastao kad je Daniel Kessler upoznao Grega, bubnjara, na Njujorškom univerzitetu. Postavu su popunili bivšim gitaristom Carlosom Denglerom, koji je prihvatio svirati za njih bas i Paulom Banksom, pjevačem kojeg je Kessler upoznao u Parizu. 2002., bubnjar napušta sastav i zamjenjuje ga Sam Fogarino, kojeg su ostali članovi upoznali kao radnika u mjesnoj trgovini pločama.

Kategorija:Američke rok-grupe
Hrvoje Vukčić Hrvatinić

**Hrvoje Vukčić Hrvatinić** (Kotor, danas Kotor-Varoš, oko 1350 – 1416) bio je knez Donjih Kraja, Veliki vojvoda bosanski i herceg splitski.

## Uspon  
mini|left|Posjed Hrvoja Vukčića Hrvatinića na vrhuncu moćiHrvoje Vukčić Hrvatinić je bio najstariji sin vojvode Vukca Hrvatinića. Spominje se prvi put u ispravi iz 1376. kao knez i vjerni vitez ugarskog kralja Ludovika I Anžuvinca. Godine 1380. bosanski kralj Tvrtko I Kotromanić dodijelio mu je naslov velikog vojvode i darovao posjede u župi Lašvi. Nakon smrti kralja Ludovika I učestvovao u dinastijskim borbama kao protivnik ugarskog kralja Sigismunda Luksemburgovca i bio pristaša napuljskog kralja Ladislava, koji mu je povjerio na upravu banovine Dalmaciju i Hrvatsku 1391.

Nakon krunidbe u Zadru za ugarskog kralja (1403), Ladislav je postavio Hrvoja za glavnog namjesnika u Ugarskoj, Hrvatskoj, Dalmaciji i Bosni te ga imenovao hercegom splitskim, darovavši mu uz to ostrva Brač, Hvar i Korčulu. Otada je Hrvoje nosio titulu *herceg Splita, potkralj Dalmacije i Hrvatske, veliki vojvoda bosanski i knez Donjih kraja*.

Utjecao je na izbor Stjepana Ostoje za bosanskog kralja 1398. Došavši u sukob s kraljem Ostojom, utjecao je na njegovo svrgavanje sa prijestolja i izbor novog bosanskog kralja, Tvrtka II Kotromanića 1404. Na upravu je dobio Srebrenicu i Drijeva. Ostojino svrgavanje izazvalo je napade Ugarske. U Bosni se pod Hrvojevim vodstvom stvorio pokret protiv Ugarske i kralja Sigismunda. Nakon Sigismundove vojne intervencije 1408. i pokolja bosanske vojske kraj Dobora, Hrvoje je prešao na Sigismundovu stranu. Pritom je zadržao dotadašnje časti, upravu nad Splitom, naslov hercega te upravu nad mnogim gradovima, među njima i Požegom.

Hrvoje je kovao vlastiti novac; "krstianin" Hval izradio je po njegovoj narudžbi iluminirani ćirilski rukopis, poznat kao Hvalov zbornik (v. bosančica), a glagoljaš Butko prepisao — Hrvojev misal.

## Sukob sa Sigismundom Luksemburškim 
Hrvoje je bio prisutan na turniru evropskih vladara i velikaša u Budimu 1412. Tamo je ostavio snažan i upečatljiv izraz među savremenicima. Hrvoje je bio član Zmajevog reda. Svojim postupkom, napadom na posjede Sandalja Hranića Hrvoje je došao u nemilost kod ugarskog vladara. Nakon mnogih sukoba Sigismund je oduzeo Hrvoju župu Sanu, ostrva Brač, Hvar i Korčulu, a Split uzeo pod svoju zaštitu. Hrvoje je tada zatražio pomoć nezadovoljnih bosanskih velikaša i Osmanlija. Neopravdano mu se pripisuje *slava* da je doveo Osmanlije u Bosnu. Ugarska vojska bila je poražena u Lašvi 1415, što je otvorilo put osmanlijskom prodoru u Bosnu, a sljedeće godine Hrvoje je umro.

Hrvojeva udovica, Jelena Nelipčić, udala se za kralja Ostoju i tako Bosanskom kraljevstvu donijela dio Hrvojevih posjeda.

## Reference 
## Literatura 
* 
* 
* 
* 
* 

## Također pogledajte 
* Povelja kralja Tvrtka I Kotromanića za Hrvoja Vukčića Hrvatinića iz 1380.

Kategorija:Hrvatinići
Kategorija:Hrvatski banovi
Kategorija:Bosanske vojvode
Spisak dobitnika Nobelove nagrade za mir

mini|Norveški Nobelov institut

**Spisak dobitnika Nobelove nagrade za mir** obuhvata sve laureate u periodu od 1901. do danas. Jedna je od pet Nobelovih nagrada koju dodjeljuje Švedska kraljevska akademija nauka svake godine osobi koja je učinila najviše ili najbolje za bratstvo među narodima, za ukidanje ili smanjenje stalnih armija i za održavanje i promociju mirovnih kongresa.

Nagrada je ustanovljena testamentom Alfreda Nobela iz 1895, koje se dodjeljuju za izuzetan doprinos u hemiji, fizici, književnosti, miru i fiziologiji ili medicini. Kako je naloženo Nobelovom voljom, nagradu administrira Nobelova fondacija, a dodjeljuje Švedska kraljevska akademija nauka. Svaki primalac dobija medalju, diplomu i novčanu nagradu koja je varirala tokom godina. Nagrada se dodjeljuje u Stockholmu na godišnjoj ceremoniji 10. decembra, na godišnjicu Nobelove smrti.

## Dobitnici nagrade 
U sljedećoj tabeli data su imena laureata sa nekim osnovnim podacima.

## Također pogledajte 
* Alfred Nobel
* Nobelova nagrada
* Spisak dobitnika Nobelove nagrade za ekonomiju
* Spisak dobitnika Nobelove nagrade za fiziku
* Spisak dobitnika Nobelove nagrade za fiziologiju ili medicinu
* Spisak dobitnika Nobelove nagrade za hemiju
* Spisak dobitnika Nobelove nagrade za književnost

## Reference 
## Vanjski linkovi 
* http://www.nobelprize.org/nobel_prizes/nobelprize_facts.html
* http://www.nobelprize.org/nobel_prizes/peace/laureates/

Kategorija:Nagrade
Kategorija:Nobelova nagrada
Microsoft Office

**Microsoft Office** je naziv za komplet softverskih programa koje proizvodi kompanija Microsoft, a u koji spadaju:

* Microsoft Word,
* Microsoft Excel,
* Microsoft Powerpoint,
* Microsoft Outlook.

U obimnijim verzijama ovog paketa se nalaze i ovi programi:

* Microsoft Access,
* Microsoft Publisher,
* Microsoft FrontPage,
* Microsoft Project,
* Microsoft Visio,
* Microsoft OneNote,
* Microsoft Picture Manager.
* Microsoft InfoPath

Microsoft Office 2007
Microsoft Outlook

**Microsoft Outlook** je osobni upravitelj informacija od Microsofta, dostupan kao dio Microsoft Office paketa.

Iako se obično koristi kao email aplikacija, također sadrži kalendar, upravitelj zadataka, upravitelj kontakata, zapisivanje notesa,  žurnal, te pregledanje weba.

Može se koristiti i kao samostalna aplikacija, ili može raditi sa Microsoft Exchange Serverom i Microsoft SharePoint Serverom za više korisnika u organizaciji, kao dijeljeni mailboxovi i kalendari, Exchange javni direktoriji, SharePoint spiskovi, te rasporedi sastanaka. Microsoft je također objavio mobilne aplikacije za većinu mobilnih platformi, među kojima iOS i Android. Razvojnici mogu također kreirati svoj vlastiti softver koji radi sa Outlookom i Office komponentama koristeći Microsoft Visual Studio. Dodatno, Windows Mobile uređaji sinhroniziraju skoro sve Outlook podatke na Outlook Mobile.

## Verzije 
Microsoft Outlook je zamijenio Microsoftov prethodni rasporedni i email program, Schedule+ i Exchange Client.

Verzije Microsoft Outlooka uključuju:

Outlook 98 i Outlook 2000 imaju 2 konfiguracje:

**Internet Mail Only or IMO mode*: Lakši aplikacijski način sa posebnim naglaskom na POP3 naloge i IMAP naloge uključujući lahku Fax aplikaciju.
**Corporate Workgroup or CW mode*: Potpuno MAPI klijent sa posebnim naglaskom na Microsoft Exchange naloge.

## Reference 
Outlook
Bilećko jezero

mini|desno|300px|Pogled na Bilećko jezero
**Bilećko jezero** na rijeci Trebišnjici kod Bileće u Bosni i Hercegovini. Površina jezera je oko 33&nbsp;km2, zavisno od vodostaja. Na dnu jezera nalazi se napušteno selo, koje je evakuirano prilikom gradnje hidrocentrale. Najveća dubina Bilećkog jezera je 104 m, a nalazi se na oko 400 m nadmorske visine. Bogato je raznim vrstama ribe.

## Također pogledajte 
* Spisak jezera u Bosni i Hercegovini

## Vanjski linkovi 
* Slike Bilećkog jezera
* Hidroelektrane na Trebišnjici
* Bilećko jezero na Google maps

Kategorija:Jezera u Bosni i Hercegovini
Kategorija:Bileća
Trebišnjica

[mini|desno|300px|Trebišnjica u [Trebinje|Trebinju]]
**Trebišnjica** je bosanskohercegovačka rijeka ponornica duga 96,5&nbsp;km koja izvire na nadmorskoj visini od 398 metara. Trebišnjica je dio kompleksa podzemnih i nadzemnih rijeka koje izviru ispod Lebršnika i Čemerna, a čije je krajnje ishodište Jadransko more, to jest Rijeka dubrovačka (poznata i pod imenom *Ombla*) koja se ulijeva u more kod Dubrovnika.

Širi sliv Trebišnjice je tipično područje Dinarida, sa svim fenomenima koji se na njemu nalaze. Za hidroenergetski potencijal od značaja su, pored rječnih tokova, kaskadno poređana i hidrološki zatvorena kraška polja, koja se pružaju od kote oko 950 m.n.m. do 220 m.n.m. Područje sliva rijeke Trebišnjice je jedno od najbogatijih padavinama u Evropi. One prosječno godišnje iznose 1,800&nbsp;mm. Neposredno uz sliv Trebišnjice se nalazi mjesto Crkvice koje ima najveće padavine u Evropi, prosječno 4,900&nbsp;mm godišnje.

Tok Trebišnjice možemo podijeliti na gornji, srednji i donji.

## Gornji tok 
Kako protiče kroz krš, Trebišnjica predstavlja veoma složen sistem nadzemnih i podzemnih voda. Rijeka potiče od dva toka iz Lebršnika i Čemernog: jedan tok pod imenom Mušnica, teče od istočne ka zapadnoj granici Gatačkog polja, prolazi kroz jezero Klinje, te naselja Avtovac, Gacko, Srđevići, Bašići, Drugovići, Kula i Branilovići (pod raznim imenima zbog njene ponorne prirode). Drugi tok, pod imenom Gračanica, teče od Čemerno planine ka Gatačkom polju, gdje se spaja sa Mušnicom blizu Srđevića. Rijeka se kratko pojavljuje u Fatničkom polju, pod imenom Fatnička rijeka.

## Srednji tok 
Trebišnjica se ponovno pojavljuje kod Bileće. Izvor rijeke je sistem jakih kraških izvora, podijeljenih u dvije glavne zone, koje su geografsk i hidrološki međusobno odvojene jedna od druge. Vode iz obe zone izvora, na svom podzemnom putu, skupljaju vodu iz brojnih izvora.

Na južnom kraju Bileće, na nadmorskoj visini 325 m. je izvorska zona Trebišnjica od tri izvora:"Dejanova Pećina", "Vrelo Oko",i "Nikšićko Vrelo".

Druga zona je izvor grupa  "Čepo", na nadmorskoj visini 324 m, od koje nastaje rijeka Čepelica i koja se nakon 2&nbsp;km spaja sa vodenim tokom iz grupe Trebišnjica.

Na Trebišnjici je planirana izgradnja sedam hidroelektrana od kojih su do sada izgrađene četiri: Trebinje I, Trebinje II, Dubrovnik i Čapljina. Kod hidrocentrala Trebinje I i Trebinje II napravljena su dva vještačka jezera: Bilećko jezero i Goričko jezero. Pored hidroenergetskog korišćenja vode, omogućava se i navodnjavanje oko 240&nbsp;km2 obradivih površina.

Prije izgradnji ovih hidrocentrala, Trebišnjica je važila za najdužu prirodnu rijeku ponornicu u svijetu.

## Također pogledajte 
* Neretva
* Trebinje
* Bregava
* Bojana (rijeka)
* Hutovo blato
* Dubrovnik

## Reference 
## Vanjski linkovi 
*Trebišnjica

Kategorija:Rijeke u Bosni i Hercegovini
Kategorija:Rijeke u Hrvatskoj
Kategorija:Ponornice u Bosni i Hercegovini
Multimedija

**Multimedija** je zajednički naziv za medije koji kombiniraju više tipova pojedinačnih medija, da bi se stvorila jedna cjelina. U običnom govoru multimedija najčešće znači interaktivni računarski projekat u kome se koristi film, tekst i zvuk, kao što su npr. interaktivne enciklopedije, obrazovni kompakt diskovi ili DVD-i.
**Multi** označava 'više', a **mediji** označava 'medije' kao što su slika,zvuk,animacija,video ili tekst

## Uloga u školstvu 
Proteklih godina, **multimedija** se sve više koristi u školstvu. Mogućnost ujedinjenja više komponenti (pet stubova multimedije - audio i video zapis, tekst, grafika i animacija) pomaže prosvjetnim radnicima da prenesu učenicima znanje kroz jedinstven način. Učenici bolje i brže uče koristeći ove metode a nastavni materijal je zanimljiviji i može biti zabavan.

Popularni programi koji se često koriste za stvaranje multimedijalnih sadržaja su: Macromedia Flash i Director, Sony Sound Forge, Microsoft PowerPoint, Adobe Photoshop, Adobe Premiere, i drugi.

## Također pogledajte 
* MMS

Kategorija:Računarstvo
*
Vitamin A

**Retinol** (**vitamin A**, **akseroftol**) je osnovni vitamin koji se rastvara u mastima. Retinol pokazuje terpensku hemijsku strukturu i spada u grupu terpena. Takodje spada u grupu alkohola jer posjeduje hidroksilnu grupu vezanu na atom ugljika koji je dalje vezan za drugi ugljikov atom. Njegova sumarna hemijska formula je C20H30O. Kada se estrahuje je prah žute boje.

desno|mini|Retinol
## Historija 
Retinol je otkriven 1909 godine.

## Osobine 
Tačka topljenja mu je između 62&nbsp;°C i 64&nbsp;°C a vrelište između 137&nbsp;°C i 138&nbsp;°C. Molekularna masa je 286,46 g/mol.

## Zastupljenost 
U biljkama se nalazi kao provitamin beta-karotin koji se u organizmu pretvara u vitamin A. Beta-karotin se zato još naziva provitamin A. Pošto se beta-karotin u organizmu pretvara samo po potrebi u vitamin A i, za razliku od retinola, nije toksičan ni u većim količinama, potrebno je da se u preparatima nalazi u tom obliku a ne u obliku vitamina A. Retinol se nalazi u mliječnim proizvodima, žumancu i jetri.

## Uloga 
Vitamin A je važan za rast, funkciju i obnovu kože i sluzokože kao i za vid jer je sastavni dio receptora za boje.

Funkcija vitamina A u organizmu može biti narušena nadovoljnom količinom masti u ishrani, oštećenjem jetre, kao i uzimanjem estrogenskih hormonalnih preparata. Dobar izvor vitamina A su riba, jetra, maslac (buter), žumance od jaja, mlijeko i mliječni proizvodi. U povrću se kao beta-karotin nalazi u mrkvi, špinatu, broccoli i kupusu. Takodje u žutim i crvenkastim plodovima, na primjer u narandžastom voću.

Aldehid u vitaminu A je retinal, koji zajedno sa opsinom gradi rodopsin koji se nalazi u receptorima zu boje. Nedostatak vitamina A izaziva noćno sljepilo i okoštavanje stanica za vid.

## Dnevna potreba 
Dnevne potrebe odraslih osoba za vitaminom A je 0,6 do 3,0&nbsp;mg, a djece 0,3 do 0,9&nbsp;mg.

### Hipovitaminoza 
Pri nedostataku vitamina A dolazi do povećanja vjerovatnosti za pojavu infekcije, sušenja kože, opadanja kose, noćnog sljepila, smanjenja oštrine vida (kokošije sljepilo), povećanja osjetljivosti na svjetlost, a u dječjem uzrastu do usporavanja rasta i razvoja kostiju. Duže kuhanje i svjetlost štete vitamunu A. Zato je preporučljivo životne namirnice koje sadrže vitamin A držati izvan svjetlosti. Gubitak pri kuhanju je između 10% i 30%.

### Hipervitaminoza 
Uzimanje veće količine vitamina A može izazvati povraćanje, proliv, glavobolju, povećan prtisak u mozgu (pseudotumor cerebri), smanjenje kostiju i bolove u kostima. U trudnoći se ne preporučuje jetra u ishrani jer se pretpostavlja da je retinol teratogen, to znači da oduzima vodu iz ploda što može izazvati prevremeni porođaj, nepravilan embrionalni razvoj. Hipervitaminoza nastaje pri dnevnim dozama većim od 200&nbsp;mg.

Pošto se vitamin A rastvara u masti moze se u organizmu zadržati na duže vrijeme tako da na duže vrijeme i manje doze mogu izazvati hipervitaminozu. Najnovije studije pokazuju da se u jetri koja je na tržištu nalazi veća količina vitamina A zbog intenzivnije ishrane stoke indostrijskom stočnom hranom.

## Reference 
## Vanjski linkovi 
Kategorija:Vitamini
Kategorija:Biomolekule
Kategorija:Nezasićeni spojevi
Roman Polański

**Roman Polański** (fonetski: Polanjski; rođen kao **Raymond Thierry Liebling**) jest francusko-poljski režiser, filmski producent, scenarist i glumac. Najpoznatiji su mu filmovi *Rosemaryina beba* (1968), *Kineska četvrt* (1974) i *Pijanist* (2002), a poznat je i po burnom privatnom životu. Njegovu suprugu, glumicu Sharon Tate, koja je bila u devetom mjesecu trudnoće, ubio je Charles Manson 1969. da bi nedugo zatim i Polański otišao u Evropu, gdje je optužen za silovanje 13-godišnje djevojčice. Iako se izjasnio krivim, nikad nije odslužio kaznu jer je pobjegao u Francusku. Nikad se nije vratio u Sjedinjene Američke Države niti je bio uhapšen do oktobra 2009, kad su ga švicarske vlasti ipak uhapsile zbog međunarodne potjernice.

## Reference 
## Vanjski linkovi 
* 

Kategorija:Rođeni 1933.
Kategorija:Biografije, Pariz
Kategorija:Francuski režiseri
Kategorija:Francuski scenaristi
Kategorija:Francuski filmski producenti
Kategorija:Francuski glumci
Kategorija:Poljski režiseri
Kategorija:Poljski scenaristi
Kategorija:Poljski filmski producenti
Kategorija:Poljski glumci
Kategorija:César za najbolju režiju
Kategorija:Živi ljudi
Anđeo tame (serija)

***Dark Angel*** je naučno-fantastična televizijska serija, čije je prvo emitiranje bilo u oktobru 2000. godine, te se dalje emitirala kroz dvije sezone. Tvorci serije su izvršni producenti  Charles H. Eglee i James Cameron, režiser filma *Titanic* (1997). Dalje snimanje serije je otkazano 2002. godine zbog loše gladanosti poslije dvije sezone. Obožavatelji serije smatraju, da je za lošu gledanost kriva sama FOX Mreža, jer su drugu sezonu serije emitirali petkom naveče, umjesto utorkom naveče;  promjena formata serije u drugoj sezoni, također se smatram jednim faktorom njenog neuspjeha.

## Uloge i likovi 
*Jessica Alba kao Max Guevera/X5-452
*Michael Weatherly kao Logan Cale (poznat i kao *Eyes Only*)
*John Savage kao Donald Michael Lydecker (Sezona 1)
*Martin Cummins kao Ames White (Sezona 2+)
*Jensen Ackles kao Alec (Sezona 2+)
*Alimi Ballard kao Herbal Thought (Sezona 1)
*Jennifer Blanc kao Kendra Maibaum (Sezona 1)
*Kevin Durand kao Joshua (Sezona 2+)
*Richard Gunn kao Sketchy
*J. C. MacKenzie kao Normal
*Valarie Rae Miller kao Original Cindy
*Ashley Scott kao Asha Barlowe (Sezona 2, epizode 5+)

## Osoblje 
* Charles H. Eglee
* James Cameron

## Priča 
U 2009. godini, genetski modificirano žensko dijete super-vojnik po imenu Max Guevera (poznata i kao X5-452), bježi, zajedno sa ostalima, sličnim njoj samoj, iz tajne vladine insitucije čije je kodno ime *Manticore*. U toj insituciji, oni su stvoreni i trenirani da bi postali vojnici. Nekoliko mjeseci nakon njenog bijega, teroristi detoniraju oružje na principu elektromagnetnog pulsa, koje uništi većinu računara i komunikacionih sistema u SAD-u, bacajući time državu u opću haos.

Deset godina kadnije, u 2019. godini, serija prati život sada već 19-togodišnje Max, koja traži svoju braću i sestre iz *Manticore-a*, koje žive u post-apokaliptičkom svijetu, dok, u međuvremenu, pokušava živjeti svoj život, učiti vjerovati i voljeti, te izbjegavati hvatanje.

## Epizode 
### Sezona 1 
# Pilot
# Heat
# Flushed
# C.R.E.A.M.
# 411 on the DL
# Prodigy
# Cold Comfort
# Blah Blah Woof Woof
# Out
# Red
# Art Attack
# Rising
# The Kidz are Aiight
# Female Trouble
# Haven
# Shorties in Love
# Pollo Loco
# I and I am a Camera
# Hit a Sista Back
# Meow
# And Jesus Brought a Casserole

## Sezona 2 
# Designate This
# Bag 'Em
# Proof of Purchase
# Radar Love
# Boo
# Two
# Some Assembly Required
# Gill Girl
# Medium is the Message
# Brainiac
# The Berrisford Agenda
# Borrowed Time
# Harbor Lights
# Love in Vein
# Fuhgeddaboudit
# Exposure
# Hello, Goodbye
# Dawg Day Afternoon
# She Ain't Heavy
# Love Among the Runes
# Freak Nation

## Novele 
## Reference 
## Vanjski linkovi 
*Web-stranica fanova serije

Kategorija:Anđeo tame (serija)
Kategorija:Američke naučnofantastične serije iz 2000-tih
Kategorija:Američke TV-serije sa početkom prikazivanja 2000.
Kategorija:Američke TV-serije iz 2000-tih
Kategorija:Američke akcijske serije
Kategorija:TV-emisije na engleskom jeziku
Kategorija:Serije mreže "Century Fox Television"
Kategorija:Serije mreže FOX
Gustoća naseljenosti

mini|desno|320px|Karta sa prikazom gustoće stanovništva, po državama. Podaci su iz 2006. godine.
**Gustoća naseljenosti** je srednji broj stanovnika na opsegu određenog područja (država, regija ili slično) i u pravilu se navodi kao "broj stanovnika po km³". Izračunava se na način da se broj stanovnika područja koje nas zanima podijeli s površinom istog područja.

Zemlja ili teritorija sa:
* najvišom gustoćom naseljenosti: Makao – 21.339 stanovnika/km2
* najnižom gustoćom naseljenosti: Grenland – 0,03 stanovnika/km2

Ponekad se upotrebljava obratna vrijednost, tj. kolika je površina koja je u prosjeku na raspolaganju jednom stanovniku određenog područja. Izračunava se tako što se površina područja izražena u m2 podijeli s brojem stanovnika na tom području. Navodi se kao "broj m2 po stanovniku".

Zemlja ili teritorija sa:
* najmanjom površinom po stanovniku: Makao – 63 m2/st
* najvećom površinom po stanovniku: Grenland – 30 miliona m2/st.

## Također pogledajte 
* Demografija


Kategorija:Okolišne kontroverze
Kategorija:Geografija
Kategorija:Prenaseljenost
Kategorija:Populacijska ekologija
Kategorija:Demografija
Smallville (grad)

**Smallville** je fiktivni grad u SAD-u, kojeg Superboy štiti i u kojem su se odigrale gotove sve njegove avanture u borbi protiv kriminala. U tom gradu Clark Kent je odrastao, prije nego je prešao u Metropolis, kako bi počeo svoju karijeru kao Superman.

## Grad 
Smallville je inače prikazan kao idealan američki gradić, sa atmosferom, koja podsjeća na slike Normana Rockwella. Njegovi stanovnici su, generalno, veoma prijateljski raspoloženi.

## Također pogledajte 
* Clark Kent
* Superman
* Lana Lang
* Kriptonit
* Kriptonci

## Reference 
## Vanjski linkovi 
* Infomacije o Smallvilleu 

Kategorija:Fiktivni gradovi u SAD
Kategorija:Superman
Obrenovac

**Obrenovac** je naseljeno mjesto i sjedište prigradske općine grada Beograda, Republika Srbija.

## Geografija
Grad je smješten na tri rijeke: Sava, Kolubara i Tamnava. Obrenovac spada u općine šireg Beograda, a od samog Beograda je udaljen 30&nbsp;km. Uglavnom je poznat po termoelektrani Nikola Tesla. Na popisu stanovništva 2011. godine u općini Obrenovac je živjelo 72.524 stanovnika. Leži u ravnici blizu ušća Kolubare u Savu. Izrazito je ravan, kao i veći dio općine. U selu Mislođin nalazi se najviša tačka općine, 272 m nadmorske visine. Obrenovac se ranije zvao Palež, ali je kasnije promjenio ime.

## Gradovi partneri 
*  Kumanovo, Makedonija
*  Staré Mesto, Bratislava, Slovačka

## Također pogledajte 
* Obrenovići

## Galerija 

Datoteka:Crkva Svete Trojice u Obrenovcu.JPG|Crkva Svete Trojice
Datoteka:Biblioteka Vlada Aksentijević u Obrenovcu.JPG|Biblioteka Vlada Aksentijević
Datoteka:Stara zgrada banje u Obrenovcu.JPG|Obrenovačka banja, stara zgrada
Datoteka:Jedan od spomenika u centru Obrenovca.JPG|Jedan od spomenika u centru grada
Datoteka:Jedan od spomenika u centru Obrenovca2.JPG|Jedan od spomenika u centru grada
Datoteka:Spomenik Živojinu Mišiću u Obrenovcu.JPG|Spomenik Živojinu Mišiću u centru grada
Datoteka:Sokolski dom u Obrenovcu.JPG|Sokolski dom
Datoteka:Spomenik Živojinu M. Periću ispred Sokolskog doma u Obrenovcu.JPG|Spomenik Živojinu M. Periću ispred Sokolskog doma. Bio je pravnik i političar, dopisni član SANU i član Napredne stranke
Datoteka:Mozaik Sokolskog društva na Sololskom domu u Obrenovcu.JPG|Mozaik Sokolskog društva na Sololskom domu
Datoteka:Zgrada Sokolskog društva iz 1930. godine u Obrenovcu.JPG|Zgrada Sokolskog društva iz 1930. godine u Obrenovcu
Datoteka:Spomenik u jednom od parkova u Obrenovcu.JPG|Spomenik u jedno od parkova u Obrenovcu
Datoteka:Spomenik u jednom od parkova u Obrenovcu2.JPG|Tekst na spomeniku
Datoteka:Spomen-česma u jednom od parkova u Obrenovcu.JPG|Spomen-česma u jednom od parkova u Obrenovcu
Datoteka:Spomenik Darku Radovanoviću.JPG|Spomenik Darku Radovanoviću, pjevaču koju je poginuo u saobraćajnoj nesreći
Datoteka:Termoelektrana Nikola Tesla u Obrenovcu.JPG|Termoelektrana Nikola Tesla u Obrenovcu

## Literatura 
## Reference 
## Vanjski linkovi
Kategorija:Općine u Beogradu
Kategorija:Općine u Srbiji
*
Mitra

**Mitras** (Mithra) - veliko perzijsko božanstvo čije se ime po prvi put javlja u vrijeme Dariusa I (oko 500 p.n.e).

Poput Mitre u Indiji, bog Mithra bio je sudija i posrednik. U Perziji, išao je u paru, u vrijeme Ašemenida, s ktonskom Božicom Anâhitâ, poprimajući također forme boga sunca Šamaša. Maloazijski Grci su mu dali figurativni izraz. Njegov kult se proširio u 2. vijeku u lukama, velikim gradovima i mjestima gdje su se nalazile kasarne Zapadnog rimskog carstva, naročito u dolini Rajne, Dunava, Italije, a njegov lik je pronađen i u okolini Bihaća. Adepti njegovog kulta su se nadali besmrtnost zadobiti zahvaljujući žrtvovanju vola čime su se purificirali. Mithrine misterije su prakticirane u pećinama i kriptama nazivanim  *mithraeum*.

Kategorija:Mitologija
Inat kuća

mini|desno|250p|Inat kuća
**Inat kuća** je objekat u Sarajevu nedaleko od Baščaršije koji je prvobitno izgrađen na mjestu gdje je trebala biti izgrađena Gradska vijećnica a trenutno stoji na drugoj strani rijeke Miljacke.
U cilju izgradnje objekta Gradske vijećnice na Mustaj-pašinom mejdanu 1892.-1894. godine bilo je neophodno srušiti dva hana i jednu privatnu kuću. Hanovi su srušeni, dok je vlasnik kuće stari Benderija zahtijevao da mu se kao naknada isplati kesa dukata, a uz to da kuća bude prebačena, ćerpić po ćerpić, na drugu obalu Miljacke, nasuprot Vijećnice. Tako je i urađeno, a zbog inata vlasnika kuća je prozvana Inat kućom.
Danas inat kuća se koristi kao restoran sa tradicionalnom bosanskom kuhinjom.

## O dizajnu 
Iako Inat kuća slijedi osnovne tokove i prepoznatljive detalje bosanske arhitekture osmanlijskog perioda čitav niz neobičnih detalja čini ovu kuće veoma jedinstvenom i interesantnom gradnjom. Naime u samom interijeru kuće uočljiva je jasna podjela vertikalnih i horizontalnih površina kao što je odlučno odvajanje podne strukture od zidova gdje se pojavljujuju interesantni vertikalni prostorni detalji kao što su prozori na nivou podne površine i sl. Također vertikalni prostor je razdvojen međuspratovima dok unutrašnje otvoreno stepenište izražava vertikalnost interijera. Prosto rečeno čitava unutrašnja konstrukcija je kompleksna igra vertikalnih i horizontalnih prostora, izpreklopljenih i prepletenih a često u kontradikciji i bez puno reda a sa jasnim detaljima koji se slažu sa tradicionalnim metodama bosanske arhitekture kao što su intimni udobni prostori sa pogledima otvorenim prema čaršiji. Sam dizajn je veoma uspješan a izražava karakter arhitekte, vlasnika i graditelja kao i historiju evolucije samog objekta.

Kategorija:Građevine u Sarajevu
Kategorija:Kuće
Svrzina kuća

mini|desno|Svrzina kuća
**Svrzina kuća** je privatna kuća u Sarajevu izgrađena u tradicionalnom bosanskom stilu, koja danas služi kao muzej bosanske arhitekture. Kuća je apsolutno čuvala intimu porodičnog života i pružala uvid u život sokaka. Ona je najljepši očuvani primjerak izuzetnosti sarajevskog stambenog graditeljstva u osmanskom periodu. Proglašena je za nacionalni spomenik Bosne i Hercegovine.

Svrzina kuća se navodi u mnogim arhitektonskim naučnim teorijama kao primjer bosanske arhitekture osmanskog perioda, koja je definirala bosanski arhitektonski sklop. Po mnogim teorijama sastoji se iz sljedećih komponenata: ograda, koja je određivala ulicu i jasno odvajala privatni od javnog prostora, dvorište, koje je bilo obloženo oblim kamenom, radi lakšeg održavanja, šadrvan, fontana ili česma, koja je služila za održavanje higijene prije ulaska u kuću, hajat, prizemlje, gdje se okupljala familija, te divanhana na spratu, koja je bila privatnog karaktera, a korištena uglavnom za odmor i uživanje pogleda na čaršiju ili u prirodu. Kuća je posjedovala cvjetnjak đul-bašću i povrtnjak.

Sagrađena je od nepečene cigle čerpića i drveta. Kuću su karakterisala dva jasno odvojena dijela: muški i ženski, što govori o patrijarhalnim porodičnim odnosima, specifičnim za cjelokupni period osmanske vlasti, koji su se dugo zadržali i ostavili svoje tragove sve do novijeg vremena. Nakon završetka opsade Sarajeva, kuća je rekonstruisana i ponovo otvorena za javnost 1997. godine. Tokom 2005. godine izvršena je još jedna veća rekonstrukcija objekta.

## Reference 
## Vanjski linkovi 
* Lonely Planet Europe, str 363, 

Kategorija:Građevine u Sarajevu
Kategorija:Kuće
Kategorija:Nacionalni spomenici u Sarajevu
Kategorija:Gradska bosanska kuća osmanskog doba
Saborna crkva u Sarajevu

[mini|desno|Saborna crkva u [Sarajevo|Sarajevu]]
**Saborna crkva u Sarajevu** jedan je od najvećih pravoslavnih hramova na Balkanu. Crkva se nalazi u samom centru grada, pored Ekonomskog fakulteta, sa desne strane rijeke Miljacke. Saborna crkva u Sarajevu posvećena je rođenju Presvete Bogorodice.

Prije rata u njoj je bilo sjedište Mitropolije Dabrobosanske.

## Gradnja 
Odluka o njenoj izgradnji donijeta je na početku 1859, a sama gradnja započeta je 1863. i trajala je 11 godina. Radovi su završeni 1. maja 1874. Osvećenje završene crkve izvršio je mitropolit dabrobosanski Pajsije godine 1872.

Dozvolu za izgradnju crkve izdao je sultan Abdul Aziz da bi ublažio kritike iz Evrope zbog vjerske netrpeljivosti. Sama crkva je izgrađena  dobrovoljnim prilozima građana Sarajeva i okolnih mjesta, kao i dubrovačkih, beogradskih, tršćanskih i bečkih trgovaca. Postoji zapis da je i sam sultan bio jedan od onih koji su dali svoj prilog.

## Izgled crkve 
mini|desno|250px|Saborna crkva po noći
Današnji izgled crkve malo se razlikuje od prvobitnog. Saborna crkva je građena od kamena. U osnovi je trobrodna bazilka kombinovana sa upisanim krstom i ima pet kupola. Crkva je duga 37 m, široka 22.5 m. Visina zidova je 15.5 m, srednje kupole 34 m, a malih 20 m. Prvobitno je bila prekrivena olovnim krovom, ali su u vrijeme Prvog svjetskog rata Austrijanci skinuli olovo, uključujući zvona i pokrili crkvu limom. Nakon toga je 1921. izvršena prva rekonstrukcija kada je u crkvu uvedena električna energija i kada su postavljena nova zvona težine 2.800&nbsp;kg, 1.600&nbsp;kg i 750&nbsp;kg, te bakarni krov. Urađena je i unutrašnja adaptacija objekta.

### Unutrašnjost crkve 
Godine 1873. arhimandrit Sava Kostanović je iz Rusije donio ikone za ikonostas koje se i danas nalaze u crkvi. Oltar, kao i prostor ispred njega je uzdignut u odnosu na ostatak crkve za tri stepenika. Uz zidove crkve nalaze se drvene stolice. Na oltaru se nalaze tri kubeta, a u ostatku crkve su još pet, većih. Uz desni stub smješten je pozlaćeni tron za mitropolita.

Unutrašnji zidovi ukrašeni su ornamentalnom slikanom dekoracijom. Lukovi, svodovi i apsida crkve također su ukrašeni ornamentikom.

## Crkva poslije rata 1992-1995 
U toku ratnih dejstava crkva nije oštećena. Međutim, zbog godina koje su prošle, vanjska rekonstrukcija je ipak nakon rata obavljena, i to donacijom Grčke. Također, u godinama poslije rata, Srpska pravoslavna crkva pokušava da vrati u posjed zgradu Ekonomskog fakulteta u Sarajevu, prostor koji je zajedno sa trgom kupljen za izgradnju Saborne crkve i pravoslavne bogoslovije u periodu između 1859. i 1862. Spor je još uvijek u toku.

## Također pogledajte 
* Dabrobosanska mitropolija
* Pravoslavlje u Bosni i Hercegovini

## Reference 
## Vanjski linkovi 
*Internet prezentacija saborne crkve

Kategorija:Srpske pravoslavne crkve u Sarajevu
Kategorija:1874. u arhitekturi
Kategorija:Crkve sagrađene 1874.
Kategorija:Građevine u Sarajevu
Kategorija:Nacionalni spomenici u Sarajevu
SeaQuest DSV (serija)

***seaQuest DSV*** je američka naučno-fantastična televizijska serija, koju je prvobitno emitirala TV kuća NBC između 1993. i 1996. godine. U finalnoj sezoni, preimenovana je u ***seaQuest 2032***.

Radnja serije dešava se u bliskoj budućnosti, što čini seriju *seaQuest* mješavinom drame i realističnih naučnih činjenica. Glavnu ulogu igra Roy Scheider (poznat po svojo ulozi policajca Brodya u filmu *Jaws*) kao Nathan Bridger, kapetan eponimične podmornice *seaQuest DSV 4600*.

serije je imam problema na samom početku. Bez interesovanja Stevena Spielberga, koji je bio izvršni producent, serija, vjerovatno, ne bi dospjela do televizijskih ekrana. Snimanje prve sezone obilježeno je neslaganjima između režisera, promijena na čelu ekipe, te čak i sa zemljotresom.

Glavna tema serije u prvoj sezoni bila je nominirana za nagradu Emmy, a u 2000. godini proglašena je za 48. najbolju glavnu temu svih vremena, od strane magazina TV Guide.

## Uloge i likovi 
* Roy Scheider kao Kapetan Nathan Hale Bridger (sezone 1-2, 3x01, 3x07, 3x09)
* Michael Ironside kao Kapetan Oliver Hudson (sazona 3)
* Don Franklin kao Komandir Jonathan Ford
* Stacy Haiduk kao Poručnik Komandir Katherine Hitchcock (sezona 1)
* Jonathan Brandis kao Lucas Wolenczak
* Stephanie Beacham kao Dr. Kristin Westphalen (sezona 1)
* Rosalind Allen kao Dr. Wendy Smith (sezona 2)
* Marco Sanchez kao Sensor Chief Miguel Ortiz (sezone 1-2)
* Ted Raimi kao Poručnik Tim O'Neil
* Kathy Evison kao Poručnik Lenore Ellen "Lonnie" Henderson (sezone 2-3)
* John D'Aquino kao Lt. Benjamin Krieg (sezone 1, 3x02)
* Edward Kerr kao Lt. James Brody (sezone 2-3)
* Royce D. Applegate kao Chief Manilow Crocker (sezona 1)
* Elise Neal kao Lt. J.J. Fredericks (sezona 3)
* Peter DeLuise kao Dagwood (sezone 2-3)
* Michael DeLuise kao Seaman Anthony Piccolo (sezone 2-3)
* Dustin Nguyen kao Chief William Shan (sezona 1)
* Frank Welker kao glas Darwina

## Osoblje 
## Priča 
## Epizode 
### Sezona 1 
### Sezona 2 
### Sezona 3 
## Vanjski linkovi 
* TV.com - seaQuest DSV  - Vodič kroz epizode
* newcapequest.com - Web-stranica obožavatelja
* atlantisav.newcapequest.com
* SciFiDirectory.com - SeaQuest - Linkovi

Kategorija:Američke naučnofantastične serije iz 1990-ih
Kategorija:Američke TV-serije sa početkom prikazivanja 1993.
Kategorija:TV-emisije na engleskom jeziku
Kategorija:Serije mreže NBC
Kategorija:Američke TV-serije iz 1990-ih